Eesti Televisioon

Eesti Televisioon (ETV; ) Estoniako telebista-kate publikoa da, Eesti Rahvusringhäälingek () kudeatzen duena. Orotariko programazioa du: albistegiak, entretenimendua, fikzioa eta dokumentalak.

Historia
ETV 1955eko uztailaren 19an hasi zen bere emisio erregularrak ematen, Tallinna Televisioonistuudio () bezala, eta 35 urte baino gehiagoz Estoniako Sobietar Errepublika Sozialistan ikusgai zen kanal bakarra izan zen. Herrialdea 1991n independizatu zenean, estatu-telebista izatera pasa zen.

Estoniako irrati eta telebista publikoak bereizita aritu ziren 2007ko urtarrilaren 1era arte, orduan gobernuak bi enpresak irrati-difusio publikoko talde bakar batean bildu baitzituen, egungo ERR taldean.

ETVk zerbitzu publikoko betebeharrak betetzen ditu, eta herrialdeko kultura nazionala sustatu behar du, bai eta gutxiengoen erkidegoei estaldura eman ere. Jatorrizko edukiak estonieraz dira; atzerriko ekoizpenak, berriz, jatorrizko bertsioan ematen ditu, azpitituluekin.

2000. hamarkadatik lurreko telebista digitaleko bi kate tematiko ditu: ETV2 (2008, haurrentzako programak eta kirolak) eta ETV+ (2015, errusieraz).

 Finantzazioa 
ERRren aurrekontuaren % 85 estatuaren aurrekontu orokorraren ekarpenekin osatuta dago, eta gainerako %15a telebista komertzialei ezarritako zergarekin. Trukean, ETVk debekatuta dauka publizitate komertziala ematea, aldaera guztietan.

 Erreferentziak 

 Kanpo estekak 

Kategoria:Estoniako telebista kateak